Արա Գասպարյան

Արա Գասպարյան (), հայ պատմաբան։ Պատմական գիտությունների թեկնածու, դոցենտ։

Կենսագրություն 
Ծնվել է 1970 թվականի նոյեմբերի 26-ին Երևանում։ 1988 թվականին ավարտել է Երևանի թիվ 57 միջնակարգ դպրոցը։ 1988–1993 թթ. ուսանել է Հայկական պետական Մանկավարժական համալսարանում՝ պատմաբան-իրավագետ մասնագիտությամբ, 1993–1996 թթ.` Ռուսաստանի Դաշնություն Մոսկվայի Աշխատանքի և սոցիալական հարաբերությունների ակադեմիայում։ 2002 թվականին ավարտել է Հայաստանի Ամերիկյան Համալսարանը` քաղաքագետ, միջազգայնագետ մասնագիտությամբ։ 2005 թվականին պաշտպանել է թեկնածուական ատենախոսություն ,,Սևծովյան նեղուցների հիմնախնդիրը՛՛ թեմայով։ 2003 թվականից դասախոսում է ԵՊՀ Պատմության ֆակուլտետի Համաշխարհային պատմության ամբիոնում։ 2009 թվականից աշխատում է ՀՀ Ազգային Անվտանգության Խորհրդի աշխատակազմում։

Երկեր 
 Ֆրանսիան Նապոլեոն Բոնապարտի կառավարման տարիներին (1799-1814), Երևան, 2013, 48 էջ։
 Ներքաղաքական զարգացումները Մեծ Բրիտանիայում (XVIII դարի վերջ - XIX դարի սկիզբ), «Պատմություն հարցեր (Տարեգիրք)», խմբ. Ալբերտ Ստեփանյան, Երևան, 2009:
 Սևծովյան նեղուցների խնդիրը խորհրդա-թուրքական հարաբերությունների համատեքստում, «Կանթեղ (գիտական հոդվածների ժողովածու)», Երևան, 2005, թիվ 1։
 Սևծովյան նեղուցների խնդիրը սառը պատերազմի սկզբում, «Լրաբեր հասարակական գիտությունների», Երևան, 2004, թիվ 2, էջ 160-170։ - http://ysu.am/files/14_Gasparyan_A._S.11+.pdf 
 Առաջին աշխարհամարտի ավարտը և Սևծովյան նեղուցների խնդիրը 1918-1923 թթ., «Լրաբեր հասարակական գիտությունների», Երևան, 2004, թիվ 1, էջ 187-195։ - http://ysu.am/files/2004-1(187).pdf

Գրականություն 
 Երևանի պետական համալսարանի 90-ամյա պատմության ֆակուլտետը, խմբ. Էդիկ Մինասյան, Երևան, 2009, էջ 201։

Արտաքին հղումներ 
 Արա Գասպարյանի մասին տեղեկատվություն ԵՊՀ կայքում: 

Հայ պատմաբաններ
ՀՊՄՀ շրջանավարտներ
Պատմական գիտությունների թեկնածուներ